Parcae

Parcae (fortasse a parcere) in religione et mythologia Romana sunt femineae Fati personificationes, aliquando Fata uná appellatae. Earum nomen simillimum Graecum est Moirai (Μοῖραι), usitate Moerae Latine conversum, Iovis et Themidis filiaeHesiodus, Theogonia 904-6. vel secundum aliam traditionem solae Noctis filiaeHesiodus, ibid. 211-222 et Aeschylus, Eumenides 962.. Translatum vitae filum omnium mortalium et immortalium a natu ad mortem moderanturPlato, Politia, 620c-621b. Etiam dei verentur Parcas, quarum potestati Iuppiter ipse subicitur.

Nomina trium Parcarum sunt:
 Nona (Graece Clotho), quae filum vitae ex colo in fusum netJohn Day, God's Conflict With the Dragon and the Sea: Echoes of a Canaanite Myth in the Old Testament (CUP Archive, 1985), 308.
 Decima (Graece Lachesis), quae filum vitae baculo mentiturJohn Day, God's Conflict With the Dragon and the Sea: Echoes of a Canaanite Myth in the Old Testament (CUP Archive, 1985), 308.
 Morta (Graece Atropos), quae filum vitae secat et modum mortis eligitL. L. Tels de Jong Sur quelques divinites romaines de la naissance et de la prophetie (1959): 70–77; 83–85.P. Ramat "Morta" in Archivio glottologico italiano 40, 1960, pp. 61–67.J. H. Waszinsk Gnomon 34 (1962): 445.

Prima scripta exstantia quae has deitates commemorant sunt tres parvae stelae (cippi) prope Lavinium antiquum paulo post finem Belli Orbis Terrarum II inventae.G. Dumezil La religion romaine archaique (Paris, 1974), pars 4. Inscriptionem ferunt:

Neuna fata, Neuna dono, Parca Maurtia dono

Nomina duarum Parcarum Romanarum sic memoriae mandantur (Neuna = Nona, Maurtia = Morta), adque notionem fati conectuntur.L. L. Tels De Jong Sur quelques divinites romaines de la naissance et de la prophetie (1959), 67–130.

Nona hominis vitae summam die lustrico decernere habebatur; hoc est die quo nomen infantis eligebatur, qui dies erat dies nonus post natum puerum et octavus post puellam natam.S. Breemer et J. H. Waszinsk, Mnemosyne 3 Ser. 13, 1947, pp. 254–270: de fato personale cum collatione diei lustrici adligato.

Iteratio nundinarum habebatur dies festus et ergo nefastus a Iulio Caesare, Cornelio Labeone, et aliis scriptoribus dicebatur, quia eodem die flaminica dialis sacrificium capri Iovi dicatum in Regia facere solebat.Macr. Sat. I 16, 30.

Plura de Parcis apud Metamorphoses Ovidii inveniesː 2.654, 5.532, 8.452, 15.781. De mythologicis fabulis Plato et Pythagoras Necessitatis filias in cosmologiam transtulerunt ubi sphaerarum caelestium rotationi aliquid conferuntPolitia 617c-d.


Fata (discretiva)
Index deitatum Romanarum ortus et pueritiae
Nornae, personae quae pro Parcis in mythologia Nordica valent

Notae

Categoria:Deae Romanae
Categoria:Fatum 
Categoria:Mythologia Romana